
Parlamentul României
Camera Deputaţilor
Comisia pentru muncă şi protecţie socială

	Bucureşti,
	16 septembrie 2019

	Nr.
	4c-9/536



	
Către
BIROUL PERMANENT AL CAMEREI DEPUTAŢILOR




Vă înaintăm, alăturat, raportul asupra propunerii legislative pentru modificarea alin.(1), lit.a) şi b) al art.3 din Legea nr.61/1993 privind alocaţia de stat pentru copii şi a propunerii legislative pentru completarea alin.(1) al art.3 din Legea nr.61/1993 privind alocaţia de stat pentru copii, trimise Comisiei pentru muncă şi protecţie socială, cu adresele 
nr.Plx 22/2019 din 6 februarie 2019, respectiv nr.Plx 24/2019 din 6 februarie 2019 pentru dezbatere şi examinare în fond.
Prezentul raport a fost întocmit în conformitate cu prevederile art.68 din Regulamentul Camerei Deputaţilor, republicat, cu modificările şi completările ulterioare.



PREŞEDINTE,
ADRIAN SOLOMON

Parlamentul României
Camera Deputaţilor
Comisia pentru muncă şi protecţie socială

	Bucureşti,
	16 septembrie 2019

	Nr.
	4c-9/536



RAPORT
asupra propunerii legislative pentru modificarea alin.(1), lit.a) şi b) al art.3 din Legea nr.61/1993 privind alocaţia de stat pentru copii
(Plx22/2019)
şi a propunerii legislative pentru completarea alin.(1) al art.3 din Legea nr.61/1993 privind alocaţia de stat pentru copii (Plx24/2019)


În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea în fond a propunerii legislative pentru modificarea alin.(1), lit.a) şi b) al art.3 din Legea nr.61/1993 privind alocaţia de stat pentru copii şi a propunerii legislative pentru completarea alin.(1) al art.3 din Legea nr.61/1993 privind alocaţia de stat pentru copii, trimise Comisiei pentru muncă şi protecţie socială, cu adresele nr.Plx22/2019 din 6 februarie 2019, respectiv nr. Plx 24/2019 din 6 februarie 2019.
	La întocmirea prezentului raport în conformitate cu prevederilor art.68 din Regulamentul Camerei Deputaţilor, republicat, cu modificările şi completările ulterioare, Comisia a avut în vedere:
· avizele favorabile ale Consiliului Legislativ (nr.994/17.10.2018 şi nr.997/17.10.2018)
· avizele favorabile ale Comisiei pentru drepturile omului, culte şi problemele minorităţilor naţionale 
(nr.4c-6/64/20.02.2019 şi nr. 4c-6/66/20.02.2019)
· avizele negative ale Comisiei pentru buget, finanţe şi bănci (nr.4c-2/57/19.02.2019 şi nr. 4c-2/58/19.02.2019)
· avizele negative ale Comisiei juridice de disciplină şi imunităţi (nr.4c-13/66/26.03.2019 şi 
nr.4c-13/68/26.03.2019)
· avizele favorabile ale Consiliului Economic şi Social (nr.5022/03.10.2018 şi nr.5025/03.10.2018)
· punctele de vedere negative ale Guvernului (2072/05.11.2018 şi nr.2071/05.11.2018).

	Cele două iniţiative legislative au ca obiect de reglementare modificarea şi completarea alin. (1) al art. 3 din Legea nr. 61/1993, în sensul majorării cuantumului alocaţiei de stat pentru copii.
Astfel, iniţiativa legislativă cu nr. Plx 22/2019 are în vedere majorarea cuantumului alocaţiei de stat pentru copii la 0,6 ISR (300 de lei) pentru copii cu vârsta de până la 2 ani, sau până la 3 ani, în cazul unui copil cu handicap, şi respective la 0,3 ISR (150 de lei) pentru copii cu vârsta cuprinsă între 2 şi 18 ani, precum şi pentru tinerii prevăzuţi la art.3 alin.(1).
Iniţiativa legislativă cu nr. Plx 24/2019 vizează completarea art.3 alin.(1) din Legea nr.61/1993, în sensul introducerii unei norme privind majorarea valorii alocaţiei cu indicele anual de inflaţie, pentru a menţine cuantumul acesteia la aceeaşi valoare de piaţă.

La dezbaterile care au avut loc în şedinţa comisiei din 11 septembrie 2019 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
· dl Marius-Constantin Budăi – ministru, Ministerul Muncii și Justiției Sociale
· dl Cătălin-Marian Tutilescu – Secretar de Stat, Ministerul Muncii și Justiției Sociale
· d-na Mihaela Grecu – director, Ministerul Muncii și Justiției Sociale
· d-na Carmen Cîrstea – consilier, Ministerul Muncii și Justiției Sociale
· dl Robert-Ionatan Sighiartău în calitate de iniţiator.

În urma dezbaterilor, membrii comisiei au hotărât, cu unanimitate de voturi, adoptarea propunerii legislative cu nr. Plx 24/2019 şi respingerea propunerii legislative cu nr. Plx 22/2019, întrucât măsurile propuse de aceasta au fost soluţionate prin apariţia Ordonanţei de urgenţă a Guvernului nr. 9/2019 pentru modificarea şi completarea Legii nr. 61/1993 privind alocaţia de stat pentru copii, precum şi pentru modificarea art. 58 alin. (1) din Legea nr. 448/2006 privind protecţia şi promovarea drepturilor persoanelor cu handicap.

La lucrările comisiei şi-au înregistrat prezenţa 20 de deputaţi, din totalul de 21 de membri ai comisiei.
Iniţiativele legislative au fost respinse de Senat în şedinţa din 4 februarie 2019.

Pentru ambele propuneri legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.

Propunerile legislative fac parte din categoria legilor organice, conform prevederilor art.73 alin.(3) din Constituţia României, republicată.

	În urma finalizării dezbaterilor, Comisia propune Plenului Camerei Deputaţilor adoptarea cu amendamente a propunerii legislative cu nr. Plx 24/2019 şi respingerea propunerii legislative cu nr. Plx 22/2019.

			PREŞEDINTE,						SECRETAR,
			Adrian Solomon						Violeta Răduţ



Întocmit,
Consilier parlamentar Sorina Szabo

ANEXA
AMENDAMENTE ADMISE:

	Nr. crt.
	Text iniţial 
Legea nr. 61/1993
	Text
propunere legislativă
	Text propus de Comisie
(autor amendament)
	Motivare

	1. 
	
	
Titlul Legii

Lege pentru completarea alin.(1) al art.3 din Legea nr.61/1993 privind alocaţia de stat pentru copii

	
Titlul Legii

Lege pentru completarea art.3 din Legea nr.61/1993 privind alocaţia de stat pentru copii

Autori: membrii comisiei

	


Pentru corelare cu modificările propuse în raport.

	2. 
	
Art. 3 - (1) Alocaţia de stat pentru copii se stabileşte în cuantum de:
a)300 lei pentru copiii cu vârsta de până la 2 ani sau de până la 3 ani, în cazul copilului cu handicap;
b)150 lei pentru copiii cu vârsta cuprinsă între 2 ani şi 18 ani, precum şi pentru tinerii prevăzuţi la art. 1 alin. (3);
c)300 lei pentru copiii cu vârsta cuprinsă între 3 ani şi 18 ani, în cazul copilului cu handicap.




(2)Titular al dreptului la alocaţia de stat pentru copii este copilul.

(3) Alocaţia de stat pentru copii prevăzută la alin. (1) lit. a) se cumulează cu indemnizaţia lunară, stimulentul lunar sau stimulentul de inserţie, prevăzute de Ordonanţa de urgenţă a Guvernului nr. 148/2005 privind susţinerea familiei în vederea creşterii copilului, aprobată cu modificări şi completări prin Legea nr. 7/2007, cu modificările şi completările ulterioare, respectiv de Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare.

(4) Cuantumurile alocaţiei de stat pentru copii, prevăzute la alin. (1), se actualizează prin hotărâre a Guvernului.
	
Articol unic – După lit. c), alin. (1), art.3 din Legea nr.61/1993 privind alocaţia de stat pentru copii, republicată, în Monitorul Oficial al României, Partea I, nr. 767 din 14 noiembrie 2012, cu modificările şi completările ulterioare, se introduce o nouă literă, lit. d), care va avea următorul cuprins:



d) Cuantumul alocaţiei de stat pentru copii se majorează anual cu 100% din rata medie anuală a inflaţiei, începând cu 1 ianuarie 2019.

	
Articol unic - După alineatul (1) al articolului 3 din Legea nr.61/1993 privind alocaţia de stat pentru copii, republicată, în Monitorul Oficial al României, Partea I, nr. 767 din 14 noiembrie 2012, cu modificările şi completările ulterioare, se introduce un alineat nou, alin. (11), cu următorul cuprins:


„(11) Cuantumul alocaţiei de stat pentru copii se majorează anual cu 100% din rata medie anuală a inflaţiei, începând cu data de 1 ianuarie 2020.”

Autori: membrii comisiei

	













Se introduce textul ca alineat nou întrucât la literele a)- c) de la alin (1) sunt prevăzute cuantumurile alocaţiilor pentru copii, iar textul nou introdus reglementează modalitatea în care aceste cuantumuri sunt actualizate.

